Mesna

**Mesna** eller **Mesnaelva** er ei elv i Lillehammer kommune i Innlandet fylke. Elva er om lag 8,6 kilometer lang, og renner fra nordenden av innsjøen Nord-Mesna til Mjøsa. Hele Mesnavassdraget er  langt og har et nedbørfelt på  i Innlandet. I tillegg er vann fra 29 km² nedbørfelt overført fra Brumunda. Middelvannføringen ved munningen er . Nedbørsfeltet ligger hovedsakelig 500 til 900 moh..

Stedet der elva begynner kalles Mesnasaga, og elva renner nordvestover gjennom et flatt myrlandskap mot stedet Kanten, der den renner utfor i flere fossefall ned dalsiden og gjennom sentrum i byen Lillehammer.

Mesnavassdraget omfatter en rekke regulerte innsjøer, blant annet Sør-Mesna, som er forbundet med Nord-Mesna med en kort elv. Her ligger tettstedet Mesnali. De to Mesnavannene og elva Mesna er regulert, og det meste vannet brukes til produksjon av elektrisk kraft i Mesna kraftverk. Dagens kraftverk ble bygd i 1985, og erstattet da et eldre kraftverk fra 1894. Mesnafossen har store deler av året begrenset vannføring. To ganger i året er det konsesjonspålagt vannslipp i Mesna. Da økes vannføringen til ca.&nbsp;10&nbsp;m³/s.

Fossefallene i Mesna var en viktig lokaliseringsfaktor for industri i byen Lillehammer, og har gitt navn til flere bedrifter på Lillehammer, f.eks. Mesna Bruk.

Mesnafossen har også vært en viktig attraksjon i turistbyen Lillehammer. Elva har et roligere parti forbi den tidligere campingplassen Stampesletta og Lillehammer turisthotell. Herfra er det stier oppover langs Mesnafossen. Elva er også oppdemt i et kort parti, slik at det dannes en dam, *Badedammen*.

Finna bru er et kulturminne i daglig bruk som gangbru over Mesnaelva og forbinder stier og småveier i de øvre bydeler i Lillehamme. Brua ble opprinnelig bygget over elva Finna i Vågå 1868. I 1937 ble brua flyttet til Lillehammer. Brua er konstruert i tre med to fagverk sammenbundet med gangbane og overbygning med skråtak over fagverkene. Brua har fritt spenn på 29 meter.

## Mesnasaga til Krokbua

Mesnasaga.jpg|Mesna renner ut av sjøen Nord-Mesna ved Mesnasaga.
Danielsflø.jpg|Danielsflø
Øvstedalsfossen.jpg|Øvstedalsfossen
Mesna ved Kroken I.jpg|Mesna nær Bottilflø, like før den passerer Krokbua
Mesna ved Krokbua.jpg|Forbi Krokbua


## Kroken til Badedammen

Mesna ved Kroken II.jpg|Sør for Krokbua
Mesna demning Kroken.jpg|Over Krokflø mot demningen
Mesnademningen ved Kroken.jpg|Mesna er demmet opp ved Kroken, og det meste av vannet ledes via Kanalen og gjennom Mesna kraftverk.
Mesna over badedammen.jpg|Demning noen hundre meter ovenfor Badedammen
FinnaBruMesna2020 (2).jpg|Finna bru, like over Badedammen
Badedammen i Mesna.jpg|Badedammen, like ved Stampesletta


## Gjennom sentrum og ut i Mjøsa

Mesna River.jpg|Forbi utestedet Nikkers
Mesna bak Nikkers ved vannslipp.jpg|Høstlig vannslipp med høyere vannføring
Lillehammer6544.JPG|Nedover mot Lilletorget
Mesna i Lillehammer.jpg|Nedenfor Storgata ved Lilletorget
Mesna i Lillehammer sentrum.jpg|Gjennom Lillehammer sentrum, mellom Storgata og Kirkegata
Gangbro over Mesna 1.JPG|Gangbro over Mesna like nedenfor Kirkegata
Mesna mot Busmoen bru.jpg|Mesna renner under Mesna rampebru og Busmoen bru og ut i Mjøsa.


## Referanser


## Litteratur
*

## Eksterne lenker
* Faktaark om Mesna. Kartverket